Дзыгъуэ цIыкIу

Зэгуэрым ди унэм дзыгъуэ цIыкIу щIищIат. КъыздикIар дэнэ щыпщIэн, ауэ псэхугъуэ лъэпкъ къыдимыту къыдэдыгъуэрт. Здынэмыс щыIэтэкъым — зэм тебэм щхьэпрыпщу, зэми шыуаным къипкIыжу уIууэнт. Ауэ щыхъукIи, фIэщщIыгъуейт унагъуэм исхэр абы щы-мыIэж апэсым дыпищIу. Армырамэ, щхьэ мыукIытэрэт е мышынэрэт? Дзыгъуэтеуэм лы шыуа иплъхьэу абыкIэ уещакIуэу щIэбдзэмэ, кърикIуэм ущIэмыупщIэ. Фэмрэ теплъэмрэ хуэхейуэ Алыхьым къигъэщIа гъуамэ шы-рым, уи щхьэм мыгъуагъэ хууигъэхьыжу, укъигъап-цIэрт. НэщыпхъуэкIэ ягъэкIуэсам хуэдэу, лыр лъэны-къуэ иригъэзырти, езыр бгъуэтмэ, къащтэ. НыбэкIыхь хъужауэ, къыщыхутэрт щыгъынхэмрэ хьэпшыпхэмрэ здэщыIэм. Лы шыугъэм дигъакIуэрт цыхэкIхэмрэ фэм къыхэщIыкIахэмрэ. Здынэмысрэ фIэмыIэфIрэ къэгъуэ-тыгъуейт а псэущхьэ хьилэшым. Уэрэдыжьыр къришу щызэхэпхкIэ, кIэ зэрептын Iэмэпсымэ къэплъыхъуэу, езым ухуэпсалъэу щIыбодзэ. Узэрызэхихыххэрауи, макъ псыгъуэ икIамкIэ иришэжьа уэрэдым печыж. Бу-кIын дэнэ къыщына, ар гукъэкI зэрыпщIыххам ухущIри-гъэгъуэжу, укъигъащтэу утыку къолъадэри, щIыр зэгуэ-хуу я кум дэхуам ярейуи мэбзэхыж.
Iэмал зэхуэмыдэхэм ухуэкIуэурэ, урехулIэ унэ кIуэ-цIым гын щыбгъэтIылъыну. Ар тхылъымпIэ напэм те-бгуэшэнщи, жэщым угъуэлъыжынщ, нэху укъекIмэ, унэм къебгъэрыкIуа дзыгъуэ емышыж цIыкIур и гущIыIур дэгъэзеяуэ зыщIыпIэ ущыIущIэн пфIэщIрэ уи гур абы ирибгъэфIу. Пщэдджыжьым дзыгъуэ хьэдэр унэм зэрыщIэпхынум, къэгъазэ имыIэу абы кIэ зэригъуэ-там шэч къытумыхьэжу, къэплъыхъуэу щIыбодзэ. Илъкъым утыкуми, щыIэкъым хьэжыгъэми, дэлъкъым шкафми. КъэIужыркъым и макъ лъэпкъи. Сыту фIыт! КъыпфIощI ар а пщIам икIуэдыкIауи, уогуфIэ, мыдэ зы шынагъуэшхуэ гуэрым уи псэр къыIэщIэкIам хуэдэу. Гупсэхугъуэ уогъуэтыж. Унагъуэм щызэрахьэ шхын-хэри, къагъэсэбэп Iэмэпсымэхэри, щатIагъэ щыгъынхэ-ри — псори къабзэщ. Ауэ щыхъукIи, щIыIэ-щIыIэу уи гур тоIэбэ дзыгъуэ цIыкIум и хьэдэм зыри зэрытемыплъам, увыIэпIэ хуэхъуар зыми зэримыщIэм, абы уримыпIей-тейуи къанэркъым.
Апхуэдэу блокI зы махуэ, махуитI, махуищ. Аргуэру дзыгъуэ макъыр къоIуж, адэкIэ-мыдэкIэ къыкъуэж-къуэлъэдэжу уолъагъу.
Зыри зэбгъэтIылъэкI, зыми утеплъэкъукI щымыхъуну зэманым къегъэзэж. Щхьэ зэрымыхуэнум пкъыри дэ-кIуэу изыукIэ дзыгъуэ ц1ык1ум и бзаджагъэм хигъэхъуа-уэ, Iуэхум нэхъ Iэзэ хэхъухьауэ къыкъуожыж. Пещэж фIыуэ зыхуэIэкIуэлъакIуэ и лэжьыгъэм.
ЕгъэкIуасэ, къанэ щымыIэу, игъуэтыр. Унагъуэм ис-хэм дзыгъуэм и гъэкIуэдыным Iэмал гуэр къыхуэгъуэ-тын Iуэхум я гугъэр хахыж. Ауэ… Ауэ щыIэщ иджыри зы хэкIыпIэ. Щхьэ яIэщIэхункIэ хъуат ар псоми?
Джэдуужьыр!.. Мис абы иритынщ а дзыгъуэ угъур-сыз цIыкIум кIэмужыр. Си Iуэхущ, а хьэрэм шырым и лъапсэм абы псы иримыгъэжыхьыжмэ, игъащIэ лъан-дэрэ ишха псори къыIуримыгъэхужмэ!
Джэдуужьыр унэм щ1адзэ. ЗэрыщIадзэххэуи, и лэжьыгъэм и ужь йохьэ. Йоплъак1уэ. ЙощакIуэ. Къеубыд! Псори зэхэсу кърелъафэ утыкум, мис мыращ сэ сыкъызыхуалъхуар, жыхуи1эу. Джэдуужьым щ1эгу-рымыхьу ирегъэмэрэк1уэх дзыгъуэ ц1ык1ур. Ф1ыуэ зэ-1уробзаежри, бжэмк1э еунэт1. Фи 1уэху зэф1эк1амэ, сэри щхьэхуит сыфщ1ыж, жи1э нэхъей, бжэр къыху1уахыну мэлъа1уэ. Хъунщ1ак1уэ шырыр я нэк1э ялъагъуу къызэ-раубыдам, хуэфащэри зэрыращ1ам щыгуф1ык1рэ ар зи ф1ыщ1эми 1э далъэурэ, щабэ дыдэу бжэр ху1уагъэжри, къыщДагъэк1ыж…
Сыту ф1ыт, дзыгъуэ хьэл къэзыщтауэ нобэ къытхэт языныкъуэ ц1ыхухэм джэду хьэл зиГэ гуэр зырыз яжьэ-хэдзамэ!